Document ID: 31988R3240

*****
ΚΑΝΟΝΙΣΜΟΣ (ΕΟΚ) αριθ. 3240/88 ΤΟΥ ΣΥΜΒΟΥΛΙΟΥ
της 18ης Οκτωβρίου 1988
για τροποποίηση του κανονισμού (ΕΟΚ) αριθ. 2915/86 για τον καθορισμό των διατάξεων κοινωνικοδιαρθρωτικού χαρακτήρα που εφαρμόζονται στις Καναρίους Νήσους στον τομέα της γεωργίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδιως το άρθρο 25 παράγραφος 3,
την πρόταση της Επιτροπής,
Εκτιμώντας:
ότι με τον κανονισμό (ΕΟΚ) αριθ. 2915/86 (1), επεκτάθηκαν στις Καναρίους Νήσους τα κοινωνικοδιαρθρωτικά μέτρα που εφαρμόζονται σε όλες τις περιοχές της Κοινότητας, προκειμένου να βοηθηθεί η διαρθρωτική ανάπτυξη της γεωργίας τους·
ότι, λαμβανομένης υπόψη της ιδιαίτερα ελλειματικής διάρθρωσης, θα πρέπει να επεκταθεί επίσης στις Καναρίους Νήσους η εφαρμογή του καθεστώτος ενθάρρυνσης και παύσης της γεωργικής δραστηριότητας που έχει θεσπισθεί με τον κανονισμό (ΕΟΚ) αριθ. 1096/88 (2), καθώς και η εφαρμογή του καθεστώτος ενισχύσεων που προορίζεται να ενθαρρύνει τη σύσταση και να διευκολύνει τη διοικητική λειτουργία των οργανώσεων των παραγωγών στον τομέα των οπωροκηπευτικών, το οποίο προβλέπεται από τον κανονισμό (ΕΟΚ) αριθ. 1035/72 (3), όπως τροποποιήθηκε τελευταία από τον κανονισμό (ΕΟΚ) αριθ. 2238/88 (4)·
ότι η εφαρμογή στις Καναρίους Νήσους των εν λόγω κοινονικοδιαρθρωτικών μέτρων συμβιβάζεται με τους γενικούς στόχους της κοινής γεωργικής πολιτικής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 2915/86, η παράγραφος 1 αντικαθίσταται από το ακόλουθο κείμενο:
«1. Οι κοινές δράσεις που προβλέπονται:
- στον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (3), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (4),
- τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας (5), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (6),
- τον κανονισμό (ΕΟΚ) αριθ. 1360/78 του Συμβουλίου της 19ης Ιουνίου 1978 περί των ομάδων παραγωγών και των ενώσεων αυτών (7), όπως τροποποιήθηκε τελευταία από τον κανονισμό (ΕΟΚ) αριθ. 1760/87,
- τον κανονισμό (ΕΟΚ) αριθ. 1096/88 του Συμβουλίου της 25ης Απριλίου 1988 σχετικά με την καθιέρωση κοινοτικού καθεστώτος για την ενθάρρυνση της παύσης της γεωργικής δραστηριότητας (8) και
- τα άρθρα 13, 14 και 36 του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (9), όπως τροποποιήθηκε τελευταία από τον κανονισμό (ΕΟΚ) αριθ. 2238/88 (10),
εφαρμόζονται στις Καναρίους Νήσους.
(3) ΕΕ αριθ. L 93 της 30. 3. 1985, σ. 1.
(4) ΕΕ αριθ. L 108 της 29. 4. 1988, σ. 1.
(5) ΕΕ αριθ. L 51 της 23. 2. 1977, σ. 1.
(6) ΕΕ αριθ. L 167 της 26. 6. 1987, σ. 1.
(7) ΕΕ αριθ. L 166 της 23. 6. 1978, σ. 1.
(8) ΕΕ αριθ. L 110 της 29. 4. 1988, σ. 1.
(9) ΕΕ αριθ. L 118 της 20. 5. 1972, σ. 1.
(10) ΕΕ αριθ. L 198 της 26. 7. 1988, σ. 1.»
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 18 Οκτωβρίου 1988.

Labels: 18
15
19
6